Проф. Кантарджиев: Грипната епидемия ще се забави, пикът ще е през януари и февруари – Труд
Проф. Кантарджиев: Грипната епидемия ще се забави, пикът ще е през януари и февруари
25.10.2018 • 08:54
2017 г. при взрив на морбили, можахме да го ликвидираме. Тази година неваксинирани чужденци внасят морбили в България, но до епидемия не се стигна, именно защото се извършва ваксиниране. Така пред БНТ Директорът на националния център по заразни и паразитни болести проф. Тодор Кантарджиев оправда нуждата от ваксиниране.
„Ваксините, категорично, тези, които са на пазара, не са опасни. Може да са опасни много ваксини, едно време всеки си правеше някаква ваксина. Но след като е приета от нормативните изисквания на САЩ, на ЕС, то ваксината не е опасна“, каза той.
По думите на проф. Кантарджиев, в момента отново се говорят глупости за ваксините заради противогрипната, която всеки може да реши дали да си сложи или не.
За 41-ата седмица само 67 има доказани случаи на циркулиращ грип – в Норвегия, Швеция и Великобритания. Обстановката е спокойна, Националният център не е доказал циркулация на грипни вируси в страната, каза Кантарджиев.
Според него грипната епидемия тази година ще се забави, пикът традиционно ще е през януари и началото на февруари.
„Сега е моментът да се ваксинираме, защото образованият човек знае, че 21 дена след поставянето на ваксината, организмът му е готов със защитата срещу инфекцията“, коментира той.